SK
L 229/32
Úradný vestník Európskej únie
18.9.2023
Článok 21
Kľúčoví účastníci trhu Členské štáty v spolupráci s Komisiou v súlade s článkom 19 identifikujú kľúčových účastníkov trhu v rámci dodávateľských reťazcov polovodičov usadených na ich území, pričom zohľadnia tieto prvky: a) počet iných podnikov z Únie spoliehajúcich sa na službu alebo tovar, ktoré poskytuje účastník trhu; b) podiel daného kľúčového účastníka na trhu Únie alebo na globálnom trhu s takýmito službami alebo tovarom; c) význam účastníka trhu, pokiaľ ide o zachovanie dostatočnej úrovne dodávok služby alebo tovaru v Únii so zohľadnením dostupnosti alternatívnych prostriedkov poskytovania danej služby alebo tovaru; d) vplyv, ktorý môže mať narušenie dodávok služby alebo tovaru, ktoré poskytuje tento účastník trhu, na únijný dodávateľský reťazec polovodičov a závislé trhy.
Od di el 2 Va r ov a n ia a a ktivá ci a kr íz ove j fá z y
Článok 22
Varovania a preventívne opatrenia 1.
Ak príslušný vnútroštátny orgán nadobudne vedomosť o riziku vážneho narušenia dodávok polovodičov alebo má konkrétne a spoľahlivé informácie o výskyte akéhokoľvek ďalšieho rizikového faktora alebo udalosti, bez zbytočného odkladu varuje Komisiu. 2.
Ak Komisia nadobudne vedomosť o riziku vážneho narušenia dodávok polovodičov alebo má konkrétne a spoľahlivé informácie o výskyte akéhokoľvek ďalšieho rizikového faktora alebo udalosti, a to aj na základe ukazovateľov včasného varovania, na základe varovania podľa odseku 1 alebo od medzinárodných partnerov, bez zbytočného odkladu vykoná tieto preventívne opatrenia: a) zvolá mimoriadne zasadnutie Európskej rady pre polovodiče s cieľom koordinovať tieto činnosti: i)
diskusia o závažnosti narušenia dodávok polovodičov;
ii) diskusia o tom, či môže byť potrebné a primerané začať postup uvedený v článku 23; iii) diskusia o tom, či je vhodné, potrebné a primerané, aby členské štáty ako preventívne opatrenie spoločne nakupovali polovodiče, medziprodukty alebo suroviny (ďalej len „spoločné obstarávanie“); iv) nadviazanie dialógu so zainteresovanými stranami z hodnotového reťazca v odvetví polovodičov s cieľom identifikovať, pripraviť a prípadne koordinovať preventívne opatrenia; b) v mene Únie začne konzultácie alebo nadviaže spoluprácu s príslušnými tretími krajinami s cieľom hľadať spoločné riešenia narušenia dodávateľského reťazca v súlade s medzinárodnými záväzkami, čo môže vo vhodných prípadoch zahŕňať koordináciu na príslušných medzinárodných fórach; c) požiada príslušné vnútroštátne orgány, aby posúdili stav pripravenosti kľúčových účastníkov trhu.